شەفەق نیوز/ دوو سەرچەوەی ئەمنی لە بەغداد و
دیالە، خەوەردان لە دراوردن تەرمیگ لە چەم دیجلە، و پیاویگ لەناو تەمەن پەنجا ساڵان
وە گولە خوەی کوشێد، لە دوو رویداو جیاجیا.
سەرچەوەگە ئەرا ئاژانس شەفەق نیوز وت: مەفرەزەیل
پۆلیس ئاوی، شەوەکی ئمڕوو، تەرمیگ لەناو چەم دیجلە لە خوار پیەڵ بابولموعەزەم، ناوڕاس
بەغداد پایتەخت دراورد، و دیاری کرد ک لێکۆڵینەوە لە رویداوەگە واز کرد، و تەرمەگە
ئەرا پزشک دادوەری کلکریا.
لە دیالە، سەرچەوەیگ ئەمنی، ئەرا ئاژانس
شەفەق نیوز وت: پیاویگ لە ناو تەمەن پەنجا ساڵان، لە ئاوای مەجەرە سەروە ناحیەی عزێم،
وە چەک کلاشینکۆف گولە لەخوەی وەشان و خوەی کوشت.
سەرچەوەگە دووپات کرد ک پیاوەگە زیان لە گرفتەیلیگ
دروینی داشتیە، ک هیشتیە خوەی بکوشێد، وتیش: تەرمەگە ئەرا پزشک دادوەری کلکریا، و لێکۆڵینەوە
لە رویداوەگە واز کردن.
